C 275/102
SK
Úradný vestník Európskej únie
18.7.2022
1.6.
Regulačným rámcom EÚ sa musí zabezpečiť, aby boli najkonkurencieschopnejšie podniky v nasledujúcich desaťročiach lídrami v udržateľných a nízkouhlíkových obchodných modeloch.
EHSV je preto pevne presvedčený, že právna regulácia by mala pripraviť prostredie pre rozvoj a zavádzanie nových technológií na trh vrátane opatrení na strane dopytu s cieľom vytvoriť vedúce trhy a stimulovať spotrebu nízkouhlíkových výrobkov.
Všetky legislatívne návrhy predložené v rámci balíka Fit for 55 by sa mali zároveň podrobiť kontrole konkurencieschopnosti v súlade so zásadami týkajúcimi sa cieľov udržateľného rozvoja, aby bol dobre známy ich vplyv na podniky.
1.7.
EHSV je pevne presvedčený, že osobitná pozornosť sa musí venovať aj hospodárskym odvetviam, v ktorých je silná účasť mikropodnikov a MSP.
Mikropodniky a MSP majú potenciál urýchliť inovácie výrobkov a riešení na dekarbonizáciu európskeho hospodárstva.
1.8.
Nevyhnutne potrebná je súdržnosti politík, pričom sa uznáva vzájomne prepojená povaha klimatickej krízy a krízy v oblasti biodiverzity.
Zníženie spotreby energie a materiálov v rámci obehového hospodárstva doplní nové technológie.
Odvetvové stratégie a modely financovania by mali odrážať iniciatívu Fit for 55, napríklad zabezpečiť, aby vlastníci pôdy/správcovia pôdy/poľnohospodári dostali kompenzáciu za prirodzené ukladanie uhlíka v pôde a aby sa zastavili dotácie škodlivé pre životné prostredie.
1.9.
Je nevyhnutné jasne a otvorene informovať o nákladoch a prínosoch prijatia radikálnych rozsiahlych opatrení potrebných na dosiahnutie klimatickej neutrality do roku 2050.
Tieto zmeny ovplyvnia všetky sektory a regióny a prínosy sa nemusia prejaviť okamžite.
Zabezpečenie širokej podpory si bude vyžadovať bezprecedentnú úroveň porozumenia a angažovanosti všetkých členov spoločnosti.
2.
Dôvod vypracovania tohto stanoviska a jeho štruktúra 2.1.
Cieľom tohto stanoviska je poskytnúť celkový pohľad EHSV na balík Fit for 55, ktorý Komisia navrhla 14. decembra.
V stanovisku sa zdôrazňuje, že balík musí priniesť sociálne spravodlivú, konkurencieschopnú a zelenú transformáciu.
EHSV predloží konkrétne stanoviská ku všetkým relevantným legislatívnym návrhom, ktoré sú súčasťou balíka.
2.2.
EHSV trvá na tom, že balík Fit for 55 musí byť prepojený s Agendou 2030 Organizácie Spojených národov a cieľmi udržateľného rozvoja, ktoré EHSV podporil v predchádzajúcich stanoviskách.
Ciele udržateľného rozvoja sú obzvlášť užitočné, pretože sú globálne a týkajú sa nielen naliehavého klimatického problému, ktorý bol dôvodom na vypracovanie balíka opatrení Komisie, ale aj ďalších potrebných cieľov hospodárskej a sociálnej udržateľnosti, ktoré sa musia splniť, ak má byť balík úspešný.
Uvedené stanovisko sa preto predkladá v súlade s tromi hlavnými cieľmi príslušného programu OSN v oblasti udržateľného rozvoja.
3.
Hlavné zásady – konkrétne názory EHSV na dokument Komisie Sociálne spravodlivá transformácia 3.1.
Vo svojom uznesení o Konferencii o budúcnosti Európy EHSV navrhol „Nový príbeh pre Európu, ktorý prepája dávnu a nie tak dávnu minulosť Európy so súčasnosťou, a prináša víziu budúcnosti založenej na spolupráci naprieč hranicami, posilnení prepojení medzi Európanmi, a založenej na hodnotách solidarity, sociálnej spravodlivosti, medzigeneračnej spolupráce, rodovej rovnosti, udržateľnej prosperity a spravodlivej zelenej a digitálnej transformácie.
Je nevyhnutné posilniť verejnú podporu týchto hodnôt s cieľom prehodnotiť naše modely rastu a riadenia smerom k udržateľnosti, vytvoriť spoločnosť, v ktorej je väčšia rovnosť, a dostať organizácie občianskej spoločnosti do centra tejto rekonštrukcie a obnovy“ (1).
EHSV je hlboko presvedčený, že dobre navrhnutá implementácia balíka Fit for 55 prispeje k tomu, aby sa tento nový príbeh stal skutočnosťou.
3.2.
EHSV takisto uviedol, že je potrebné zamerať sa na spravodlivú a udržateľnú obnovu po kríze COVID-19, obnovu, ktorá otvára cestu inkluzívnejšej spoločnosti, buduje dlhodobú konkurencieschopnosť a vytvára prostredie spolupráce, pričom plne zohľadňuje vzájomne prepojené sociálne, hospodárske, demokratické, demografické a klimatické krízy v členských štátoch EÚ, potrebu zelenej a digitálnej transformácie, ako aj dlhodobejšie štrukturálne zmeny, ktoré vyvolala
(1)
Nový príbeh pre Európu – Uznesenie EHSV o Konferencii o budúcnosti Európy, bod 2.1 (Ú. v.
EÚ C 286, 16.7.2021, s. 1).